  Майя Бывальцева 2021-тӥ арын Удмуртиысь гурт возёсъёс 4 сюрс 705 гектар вылэ кизем чабейзэс но йыдызэс страховать каризы. Кылем арын сярысь со 1 сюрс 592 гектарлы тросгес, ивортӥз элькунысь гурт возёсъя но сиён-юонъя министерстволэн пресс-службаез. Утет тупанкылъёс Можга но Юкаменск ёросъёсысь быдэн одӥг но Шаркан ёросысь кык огазеяськонъёс юнматӥзы. Страховой премилэсь люкетсэ берыктон понна коньдэтын 4 миллион манетлэсь трос коньдон чакламын. Кылем арын киземъёссэс инкуазь кышкытлыкъёслэсь куинь возёсъёс страховать каризы вал. Соослы 414 сюрс манет висъязы – кун утет полислэсь 50 процент дунзэ берыктэ Министерствоын пусъё, 2015-2019 аръёсы кун ласянь юрттэт висъян но гурт возёсъёслы киземъёссэс страховать карыны мылкыд ӧз сётылы. Табере утетлы оскон калленэн ке но, берытске шуыса адӟиське.  2021-тӥ арын оглом 400 сюрс гектарлэсь трос музъемъёсты валэс юосын кизизы Тодэ вайытом, таяз арын Удмуртиысь гурт возёсъёс 940 миллион 400 сюрс манет тыр 304 огмет (единица) техника басьтӥзы ни.  Тегъёс: Ижкар Удмуртия гуртвозёс страхование будосъёс  